ΓΡΑΠΤΗ ΕΡΩΤΗΣΗ E-0733/01

υποβολή: Roy Perry (PPE-DE) προς την Επιτροπή

(9 Μαρτίου 2001)

Θέμα: Σημεία αναφοράς στην απασχόληση και την εκπαίδευση

Το Ευρωπαϊκό Συμβούλιο της Λισσαβόνας του 2000 ζήτησε από το Συμβούλιο και την Επιτροπή να εξετάσουν τους εξής τομείς: βελτίωση της απασχολησιμότητας και μείωση των ελλείψεων δεξιοτήτων απόδοση μεγαλύτερης προτεραιότητας στη δια βίου μάθηση ως βασικού στοιχείου του ευρωπαϊκού κοινωνικού μοντέλου μεγαλύτερη απασχόληση στον τομέα της παροχήςπηρεσιών, συμπεριλαμβανομένων των προσωπικώνπηρεσιών, όπουπάρχουν σημαντικές ελλείψεις" [και] προώθηση όλων των πτυχών ίσων ευκαιριών. Τι μέτρα έχουν ληφθεί για την αντιμετώπιση καθενός εκ των άνωθεν τεσσάρων στοιχείων και, ανάλογα με την περίπτωση, ποια σημεία αναφοράς ορίσθηκαν;

Απάντηση της κ. Διαμαντοπούλου εξ ονόματος της Επιτροπής

(6 Ιουνίου 2001)

Η Επιτροπή έκανε τον απολογισμό της συνολικής προόδου από το Ευρωπαϊκό Συμβούλιο της Λισσαβώνας στη συνθετική έκθεσή της στο Ευρωπαϊκό Συμβούλιο της Στοκχόλμης στις 23-24 Μαρτίου 2001(1). Η Ευρωπαϊκή στρατηγική για την απασχόληση και το σχέδιο δράσης eEurope και η συνιστώσα του eLearning ασχολούνται με τις τέσσερις προτεραιότητες στις οποίες αναφέρεται ο κ. βουλευτής.

Οι κατευθυντήριες γραμμές για την απασχόληση για το 2001(2) έχουν ενσωματώσει λεπτομερώς τους στόχους αυτούς, καθορίζοντας επίσης, όπου ενδείκνυται, ειδικούς ευρωπαϊκούς ή εθνικούς στόχους. Οι κατευθυντήριες γραμμές για την απασχόληση αντανακλώνται στις εθνικές πολιτικές για την απασχόληση και η επιτυχία των κρατών μελών στην επίτευξη του έργου αυτού θα παρουσιαστεί στην κοινή έκθεση για την απασχόληση του 2001, η οποία βασίζεται στην ανάλυση των εθνικών σχεδίων δράσης που θαποβληθούν από τα κράτη μέλη το Μάιο του 2001.

Το Ευρωπαϊκό Κοινωνικό Ταμείο (ΕΚΤ) αποτελεί το κύριο οικονομικό εργαλείο της Κοινότητας για τηνποστήριξη της ευρωπαϊκής στρατηγικής για την απασχόληση και επομένως και των τεσσάρων αυτών στόχων.

Επιπλέον, εφιστούμε την προσοχή του κ. βουλευτή και σε άλλες πρωτοβουλίες που συμπληρώνουν τις κατευθυντήριες γραμμές ως συνέχεια της Λισσαβώνας:

- Μια από τις δέκα προτεραιότητες που θέτει η προαναφερθείσα ανακοίνωση της Επιτροπής στο Ευρωπαϊκό Συμβούλιο της Στοκχόλμης είναι η ανάπτυξη νέων ευρωπαϊκών αγορών εργασίας έως το 2005, που θα είναι ανοικτές για όλους και θα παρέχουν πρόσβαση σε όλους. Αυτό επιβεβαιώνεται από μια εκτενέστερη ανακοίνωση(3) η οποία προσδιορίζει του τομείς όπου είναι απαραίτητη η πραγματοποίηση προόδου και διατυπώνει την ανάγκη δημιουργίας μιας ομάδας εργασίαςψηλού επιπέδου για την επαγγελματική ειδίκευση και την κινητικότητα. Η έκθεση της ομάδας εργασίας θα αποτελέσει τη βάση του σχεδίου δράσης για τις νέες ευρωπαϊκές αγορές εργασίας, το οποίο θαποβληθεί από την Επιτροπή εγκαίρως για το εαρινό Ευρωπαϊκό Συμβούλιο του 2002.

- Στις 12 Φεβρουαρίου 2001 το Συμβούλιο ενέκρινε έκθεση με θέμα τους συγκεκριμένους μελλοντικούς στόχους των συστημάτων εκπαίδευσης και κατάρτισης(4) και τηνπέβαλε στο Ευρωπαϊκό Συμβούλιο της Στοκχόλμης. Ζητήθηκε από το Συμβούλιο να παρουσιάσει έκθεση, μαζί με την Επιτροπή, στο εαρινό Ευρωπαϊκό Συμβούλιο του 2002 η οποία να περιέχει λεπτομερές πρόγραμμα εργασίας σχετικά με την παρακολούθηση των επίτευξης των στόχων των συστημάτων εκπαίδευσης και κατάρτισης. Οι δείκτες και τα σημεία αναφοράς θα αποτελέσουν τα σημαντικότερα στοιχεία της διαδικασίας παρακολούθησης.

- Το σχέδιο δράσης eEurope που εγκρίθηκε από το Ευρωπαϊκό Συμβούλιο της Φέιρα τον Ιούνιο του 2000 πραγματεύεται επίσης θέματα απασχόλησης και εκπαίδευσης. Οι κύριοι στόχοι του eEurope στον τομέα αυτό είναι να συνεισφέρει στη γεφύρωση του χάσματος όσον αφορά τα επαγγελματικά προσόντα στον τομέα της τεχνολογίας της πληροφορίας και της επικοινωνίας (ΤΠΕ), να παρέχει στους εργαζομένους τα επαγγελματικά προσόντα που χρειάζονται για να εργαστούν και να εξασφαλίσει τη συμμετοχή όλων στην οικονομία που βασίζεται στη γνώση.

- Η παρακολούθηση της επίτευξης των στόχων του σχεδίου δράσης eEurope βασίζεται στη συγκριτική αξιολόγηση της εθνικής προόδου σύμφωνα με ένα σύνολο δεικτών, που περιλαμβάνει δείκτες που σχετίζονται με την εκπαίδευση με τους οποίους συμφώνησε το Συμβούλιο στις 30 Νοεμβρίου 2000(5). Δείκτες που συνδέονται με την εργασία και τη συμμετοχή στην κοινωνία που βασίζεται στη γνώση είναι το ποσοστό του εργατικού δυναμικού που έχει (τουλάχιστον) βασική κατάρτιση στην τεχνολογία της πληροφορίας (ΤΠ)" ο αριθμός σπουδαστών και αποφοίτων σχολών της τριτοβάθμιας εκπαίδευσης που συνδέονται με την τεχνολογία της πληροφορίας και της επικοινωνίας" το ποσοστό του εργατικού δυναμικού που χρησιμοποιεί την τηλεργασία" και ο αριθμός δημόσιων σημείων πρόσβασης στο ίντερνετ (PIAP) ανά 1 000 κατοίκους.

- Επιπλέον, η ομάδαψηλού επιπέδου για την απασχόληση και την κοινωνική διάσταση της κοινωνίας της πληροφορίας - η ESDIS - συνέταξε μια έκθεση συγκριτικής αξιολόγησης ως συνέχεια του εγγράφου Στρατηγικές για τις θέσεις εργασίας στην κοινωνία της πληροφορίας(6) για την οποία χρησιμοποιήθηκαν στοιχεία από τα κράτη μέλη και μια ειδική δημοσκόπηση του Ευρωβαρομέτρου ΤΠΕ και εργασία (αποτελέσματα του Νοεμβρίου του 2000) προκειμένου να αξιολογηθεί περαιτέρω ο αντίκτυπος της κοινωνίας της πληροφορίας στις θέσεις εργασίας και στην εκπλήρωση των εντολών της ESDIS σύμφωνα με το σχέδιο δράσης eEurope.

- Επίσης, το ειδικό σχέδιο δράσης 'eLearning: Να σκεφτούμε την εκπαίδευση του αύριο' εγκρίθηκε από την Επιτροπή στις 28 Μαρτίου 2001(7) για να εξασφαλίσει ότι το σχέδιο δράσης eEurope θα συνεχιστεί στον τομέα της εκπαίδευσης και της κατάρτισης.

- Με τοπόμνημα σχετικά με την εκπαίδευση καθ' όλη τη διάρκεια της ζωής(8) ξεκίνησαν διαβουλεύσεις οι οποίες συμπεριέλαβαν, τόσο σε επίπεδο κρατών μελών όσο και σε επίπεδο Κοινότητας, τους κοινωνικούς εταίρους, τις δημόσιες αρχές, τους φορείς παροχής εκπαίδευσης και σχετικώνπηρεσιών και την κοινωνία των πολιτών. Η Επιτροπή θα χρησιμοποιήσει τα αποτελέσματα για να καταρτίσει ένα σχέδιο δράσης για το δεύτερο ήμισυ του 2001 συμπεριλαμβανομένης της ανάπτυξης δεικτών και σημείων αναφοράς.

- Το νέο πρόγραμμα που συνδέεται με την κοινοτική στρατηγική για την ισότητα μεταξύ γυναικών και ανδρών (2001-2005) ξεκίνησε ήδη και το θέμα στο οποίο δίνεται προτεραιότητα το 2001-2002 είναι η ίσότητα των αμοιβών'(9).

(1) Ανακοίνωση της Επιτροπής Αξιοποίηση του δυναμικού της Ευρωπαϊκής Ένωσης: εδραίωση και επέκταση της στρατηγικής της Λισσαβώνας COM(2001)79 τελικό.

(2) Απόφαση 2001/63 ΕΚ του Συμβουλίου της 19ης Ιανουαρίου 2001 - ΕΕ L 22 της 24.1.2001.

(3) COM(2001)116 τελικό.

(4) Ανακοινωθέν τύπου (Press):46 - αρ.: 5927/01.

(5) Βλέπε το σημείωμα της γαλλικής προεδρίας: http://europa.eu.int/comm/information_society/eeurope/documentation/update/index_en.htm.

(6) SEC(2001)222 (http://europa.eu.int/comm/employment_social/soc-dial/info_soc/esdis/index.htm).

(7) Ανακοίνωση της Επιτροπής e-Learning - Να σκεφτούμε την εκπαίδευση του αύριο COM(2001)172 τελικό.

(8) Έγγραφο εργασίας τωνπηρεσιών της Επιτροπής - SEC(2000)1832.

(9) Απόφαση 2001/51/ΕΚτου Συμβουλίου της 20ής Δεκεμβρίου 2000 - ΕΕ L 17 της 19.1.2001.